Jabarkan Latar belakang dari Bantahan Bahrain 2011 dalam bahasa melayu

Rakyat majoriti yang bermazhab Syiah di Bahrain sering mengeluh kerana diketepikan dalam peluang pekerjaan, perumahan dan prasarana, sementara penganut mazhab Sunnah menikmati keutamaan. Kerajaan Bahrain turut mengimport golongan Sunnah dari Asia Selatan dan Syria dalam cubaan meningkatkan peratusan penduduk Sunnah.

Umat Syiah dilarang memegang jawatan politik dan tentera yang penting. Bahrain kini ada sebuah parlimen undian awam, tetapi ia tidak berkuasa. Bantahan sekali-sekala telah tercetus sejak pemerintahan Isa bin Salman Al Khalifa, dan 25 aktivis Syiah dibicarakan kerana cuba menentang kerajaan.

Bahrain menempatkan Armada Kelima Amerika Syarikat sebagai langkah penting buat Jabatan Pertahanan Amerika Syarikat untuk cuba mengimbangi kuasa ketenteraan Iran di Timur Tengah. Kerajaan Arab Saudi dan negara-negara rantau Teluk yang lain menyokong padu Raja Bahrain.